**BILJEŠKE**

**UZ FINANCIJSKA IZVJEŠĆA ZA 01.01.-31.12.2021.**

Broj RKP-a: **07903** AOP ozn. razdoblja**: 2021-12**

Matični broj: **3324966**

Naziv obveznika: **DOM ZA STARIJE I NEMOĆNE OSOBE VELIKA**

Pošta i mjesto: **34330 VELIKA** OIB**: 38318755981**

Ulica i kućni broj**: L. Ibrišimovića 7**

Razina: **31** proračunski korisnik JLP®S koji obavlja poslove u sklopu funkcija koje se decentraliziraju

Šifra djelatnosti:  **8730** Djelatnosti socijalne skrbi sa smještajem za starije osobe i osobe s invaliditetom

Razdjel: **0** Razdjel: NEMA RAZDJELA

Šifra općine: **475** Županija: POŽEŠKO-SLAVONSKA, općina : VELIKA

Dom za starije i nemoćne osobe Velika je javna ustanova za obavljanje socijalnih usluga skrbi i njege o odraslim i nemoćnim osobama (starije i nemoćne osobe) čija je djelatnost:

- pružanje usluga u okviru smještaja (stanovanja, prehrane, brige o zdravlju, njege, socijalnog rada, psihosocijalne rehabilitacije, fizikalne terapije, radne terapije, radnih aktivnosti, aktivnog provođenja vremena i organiziranog prijevoza, ovisno o utvrđenim potrebama i izboru korisnika),

- pružanje usluga poludnevnog i cjelodnevnog boravka,

- pružanje usluga smještaja za osobe oboljele od Alzheimerove demencije u terminalnom stanju bolesti te

- pružanje usluge pomoći i njege u kući.

Osnivač Doma za starije i nemoćne osobe Velika je Požeško slavonska županija.

U okviru svoje osnovne djelatnosti, Dom skrbi za 130 korisnika, koliki je i smještajni kapacitet.

Ustanova u svome radu provodi programe i aktivnosti u skladu sa nizom zakonskih propisa i to:Zakona o socijalnoj skrbi (NN broj 157/13, 152/14, 99/15, 52/16, 16/17, 130/17, 98/19, 64/20 i 138/20),Zakona o ustanovama (NN 76/93,29/97,47/99,35/08 i 127/19), Pravilnikom o minimalnim uvjetima za pružanje socijalnih usluga (NN broj: 40/14, 66/15 i 56/20).

Kod planiranja kadrova i rashoda za zaposlene potrebno je primijeniti odredbe Zakona o radu, Zakona o porezu na dohodak, Zakona o plaćama u javnim službama i Uredbe o nazivima radnih mjesta i koeficijentima složenosti poslova u javnim službama, Osnovice za izračun plaće radnika u javnim službama, odredaba Temeljnog kolektivnog ugovora za službenike i namještenike u javnim službama i Kolektivnog ugovora za djelatnost socijalne skrbi koji se primjenjuju kao pravna pravila.

U financijskom poslovanju potrebno se pridržavati Zakona o proračunu (NN broj: 87/08;136/12;15/15), Pravilnika o proračunskom računovodstvu i računskom planu, Pravilnika o financijskom izvještavanju u proračunskom računovodstvu, Zakona o javnoj nabavi, Zakona o fiskalnoj odgovornosti, Pravilnika o zaštiti i čuvanju arhivske i registraturne građe izvan arhiva.

Kao i prethodne godine, na poslovanje Doma za starije i nemoćne osobe Velika, u 2021. godini utjecala je pandemija korona virusom. Poslovanje, organizaciju rada, izvršenje financijskog plana i sve ostale aktivnosti bile su usmjerene, sukladno uputama civilnog i županijskog stožera, sprečavanju širenja zaraze korisnika i radnika Doma.

Osim toga, u svibnju 2021. godine 35 radnika podnijelo je tužbe protiv Doma radi isplate razlike plaće za od 6% za 2016. i 2017. godinu za što su već počele pristizati presude u korist radnika.

**BILANCA**

**001 Imovina**

**AOP 002** Nefinancijska imovina

Tijekom 2021. godine nabavljena je imovina (postrojenja i oprema) u vrijednosti **277.953,75** kn.

Na kraju 2021. godine obavljen je otpis dugotrajne imovine linearnom metodom otpisa gdje su primijenjene stope ispravka vrijednosti uređene Pravilnikom o izmjenama i dopunama Pravilnika o proračunskom računovodstvu i računskom planu. Ukupni otpis 2021. godine iznosio je **310.375,95** kn.

Budući da je godišnji otpis nefinancijske imovine veći od iznosa nabavljene imovine tijekom godine, vrijednost nefinancijske imovine je manja (indeks 97,8) u odnosu na stanje 01. siječnja 2021.

**AOP 063** Financijska imovina

Na **AOP –u 064** Novac u banci i blagajni na dan 31.12.2021. bilježi povećanje u odnosu na početak godine, a ovisi i varira o podmirenju obveza i ostvarenju prihoda.

**AOP 073**– iskazana potraživanja odnose se na potraživanja za naknade za bolovanja od HZZO-a u iznosu od **18.383,61** kn i ove godine su veća, odnose se na studeni i prosinac, kada su 2 radnice tokom oba mjeseca i još 2 u prosincu, koristile bolovanje na teret HZZO-a.

**AOP 141 –** iskazana sredstva u iznosu od **23.008,87** kn odnose se na potraživanja od naših korisnika, njihovih obveznika uzdržavanja i Ministarstva rada, mirovinskog sustava, obitelji i socijalne politike za sredstva kojima se sufinancira usluga smještaja u našoj ustanovi.

Na početku godine smo imali iskazan iznos Ispravka vrijednosti potraživanja (AOP 158) sukladno čl. 37.a Pravilnika o izmjenama i dopunama Pravilnika o proračunskom računovodstvu i računskom planu (NN br.3/18). Naime, 2018. proveli smo ispravak vrijednosti potraživanja po stopi od 100% na iznos 9.853,30 (AOP 158) jer se s naplatom tih potraživanja kasnilo više od tri godine, ali smo ista potraživanja u toku 2021. godine otpisali na temelju Odluke Upravnog vijeća Doma zbog zastarjelosti i nemogućnosti naplate. Iz tog razloga na kraju razdoblja nemamo iskazan nikakav iznos na AOP 158.

**162 Obveze i vlastiti izvori**

**AOP 170 –** iskazane obveze u iznosu od 479.999,35 kn odnose se na obveze za rashode poslovanja dana 31.12.2021. koje su razrađene u obrascu **Obveze AOP 038**. Iz obrasca Obveze se vidi da su to sve nedospjele obveze.

**AOP 239** – iskazan je višak prihoda od poslovanja na dan 31.12.2021. a nastao je jer su ostvareni veći prihodi poslovanja – izvor financiranja Prihodi za posebne namjene u odnosu na planirane i u odnosu na rashode iz istog izvora financiranja u iznosu od 362.453,53 kn što s stanjem na početku godine ukupno iznosi 363.569,11kn. Višak prihoda nastao je iz razloga što smo u toku 2021 godine zaprimili 35 tužbi radnika za razliku plaće 6% za 2016.i 2017. godinu, do kraja godine isplaćeno je 10 sudskih presuda, a za ostalih 25 smo osigurali sredstva uštedom na pojedinim pozicijama i bit će isplaćene početkom 2022. godine jer su već u siječnju i veljači zakazana ročišta. Iz tog razloga prilažemo i tablicu Popis sudskih sporova u tijeku.

**AOP 246 –** obračunati prihodi poslovanja odnose se na obračunate prihode od naplate cijene usluga smještaja u našoj ustanovi koji nisu naplaćeni do 31.12.2021.

**AOP 251** sadrži podatak o vrijednosti zadužnice navedene uz obvezne

Bilješke uz Bilancu, sukladno izmijenjenom Pravilniku o financijskom izvještavanju (NN br.112/18).

**OBVEZNE BILJEŠKE**

1. **Popis ugovornih odnosa i slično koji uz ispunjenje određenih uvjeta, mogu postati obveza ili imovina**

|  |  |  |  |  |  |  |  |
| --- | --- | --- | --- | --- | --- | --- | --- |
| R.br. | Datum izdavanja  /primanja jamstva | Instrument  osiguranja | Iznos danog/  primljenog jamstva | Primatelj/davatelj jamstva | Namjena | Dokument | Rok važenja |
| 1. | 29.03.2018. | Zadužnica | 50.000,00 | Tekija doo,  Požega | Osiguranje  plaćanja | Ugovor  br. 10/2020 | - |

Objašnjenje:

Dom za starije i nemoćne osobe Velika je, uz suglasnost Upravnog vijeća Doma, dao dobavljaču Tekiji doo Požega, mjenično jamstvo na iznos od 50.000,00 kn kao instrument osiguranja plaćanja u valutnom roku za isporuku vodnih usluga koje se svake godine prilaže novom ugovoru.

1. **Popis sudskih sporova u tijeku**

|  |  |  |  |  |  |  |
| --- | --- | --- | --- | --- | --- | --- |
| R.br. | OVRHOVODITELJ  TUŽITELJ | SAŽETI OPIS PRIRODE SPORA | IZNOS GLAVNICE | PROCJENA FINANCIJSKOG UČINKA | PROCJENJENO VRIJEME ODLJEVA SREDSTAVA | POČETAK SUDSKOG SPORA |
| 1. | Radnici Doma – 25 radnika - tužbi | Razlika plaće | 120.100,00 | 255.000,00 | veljača i ožujak  2022. | 05/2021 |

Objašnjenje:

Dom za starije i nemoćne osobe Velika je u toku 2021. godine zaprimio 35 tužbi radnika za razliku plaće. Do 31.12.2021. godine donijete su presude za 10 radnika te su sve obveze od strane Doma na temelju istih podmirene. Za preostalih 25 radnika pristigli su pozivi za ročišta u siječnju i veljači 2022. godine, te smo na temelju glavnice i dosadašnjih troškova izvršili procjenu financijskog učinka za ove tužbe koji, osim razlike plaća, uključuju i doprinose, poreze, zatezne kamate, sudske pristojbe, troškove sudskih postupaka i usluge odvjetnika.

Zbog zaštite osobnih podatka u ovoj tablici smo prikazali zbirno podatke za sve radnike.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

Indeks ostvarenja prihoda tekuće godine u odnosu na ostvareno u izvještajnom razdoblju prethodne godine u Domu za starije i nemoćne osobe Velika iznosi 103,7što znači da su i prihodi ostvareni u većem iznosu u odnosu na izvještajno razdoblju prethodne godine.

U odnosu na izvještajno razdoblje prethodne godine, ove godine nemamo ostvarenja prihoda tekuće pomoći iz proračuna ministarstva (**AOP 064**) i ostvarenja prihoda iz tekućih donacija (**AOP 128**).

**AOP 112** Ostali nespomenuti prihodi odnose se na prihod od naplate cijene usluga smještaja u našoj ustanovi a veći je u odnosu na prošlu godinu (indeks 105,9) jer su cijene smještaja povećane krajem 2020. za korisnike smještene temeljem ugovora.

**AOP 130** Prihod iz nadležnog proračuna povećan je u odnosu na prošlu godinu sukladno Odluci o kriterijima i mjerilima i načinu financiranja domova za starije i nemoćne osobe Požega i Velika u 2021. godini (indeks 103,3)

**AOP 149** Rashodi za zaposlene su gotovo na istoj razini kao prethodne godine, veći su samo za sudske presude.

Rashodi za službena putovanja (AOP **160**) ostvareni su u znatno manjem iznosu zbog sprečavanja širenja zaraze virusom Covid19, odnosno svi seminari i stručna usavršavanja su odrađena on line.

Iz istog razloga povećani su rashodi za higijenske i zdravstvene potrebe (AOP **165**) .

Rashodi za Materijal i sirovine (AOP **166**) ostvareni su u manjem iznosu jer smo tokom cijele godine imali manji broj korisnika u odnosu na kapacitet kako bi u svakom trenutku mogli osigurati izolacije u slučaju pojave virusa Covid 19.

Isplata sudskih presuda za razlike plaće povećala nam je i Intelektualne i osobne usluge (**AOP 179**), Troškove sudskih postupaka (**AOP 189**), kao i Zatezne kamate (**AOP 208**).

**AOP 255** je ostvaren u većem iznosu na prethodno razdoblje (indeks 271,1) a razlog tome je pandemija korona virusom zbog koje za naše korisnike 2020.godine nisu bili organizirani izleti, posjete kulturnim ustanovama i ostalo u svrhu sprečavanja širenja zaraze, a 2021. godine smo se nastojali prilagoditi novonastaloj situaciji pa smo poštujući upute civilnog stožera to malo poboljšali.

**AOP 638** – višak prihoda poslovanja, odgovara **AOP 241** Bilanca, te je i objašnjen u bilješkama uz Bilancu.

**OBRAZAC RAS FUNKCIJSKI**

Dom za starije i nemoćne osobe Velika je javna ustanova za obavljanje socijalnih usluga skrbi i njege o odraslim osobama (starije i nemoćne osobe).

Iz tog razloga u ovom obrascu su iskazani podaci na **AOP 129** Starost u okviru socijalne zaštite.

**OBRAZAC P-VRIO**

**AOP 025** Iznos od 354.993 kn odnosi se na primljenu zaštitnu opremu (pomoć) za suzbijanje širenja zaraze virusom COVID-19 sa skladišta Ravnateljstva CZ preko Požeško slavonske županije. Ova sredstva smo, sukladno čl. 55.st. 5. Pravilnika o računovodstvu, evidentirali preko računa 91512.

**IZVJEŠTAJ O OBVEZAMA**

**AOP 001 –** Stanje obveza iskazano na ovoj poziciji odnosi se na stanje 01. siječnja 2021. godine iskazano u našim glavnim knjigama, što odgovara stanju iskazanom na **AOP-u 036** predanog Obrasca OBVEZE za 2020. godinu.

**AOP 036** - Stanje obveza na kraju izvještajnog razdoblja iznosi **479.999,35** kn, sve obveze su nedospjele.

Nedospjele obveze odnose se na:

* obveze za plaću za 12/21 u iznosu od 279.658,36 kn
* obveze za naknadu za prijevoz 12/21 u iznosu od 9.504,20 kn
* obveze za materijalne rashode nastale u 2021.godini ali im je rok dospijeća u siječnju ili veljači ove godine, a iznose 190.836,79 kn (KUF)

Mjesto: Velika datum: 29.01.2022.

Osoba za kontaktiranje: Vesna Baltić

Telefon za kontakt: 034/233-085

Adresa e-pošte obveznika: dom-velika@po.t-com.hr

Odgovorna osoba: Mirjana Novak, magistra soc.rada

Odgovorna osoba: